अादित्य स्कूल में विजेता बच्चों को बांटे पुरस्कार
खरगोन | (बिजनेस न्यूज) | आदित्य विद्या विहार में सड़क सुरक्षा पखवाड़े में विजेता स्कूल के बच्चों को यातायात प्रभारी आनंद चौहान ने पुरस्कृत किया। इस दौरान उन्होंने यातायात नियमों की जानकारी देते हुए पर्याप्त दस्तावेज साथ में रखकर व नियमानुसार ही वाहन चलाने की समझाइश दी। निबंध एवं चित्रकला प्रतियोगिता में प्रथम, द्वितीय एवं तृतीय साक्षी पाटीदार, तनुजा गुप्ता, अक्षिता गंगराड़े एवं आस्था यादव को शील्ड देकर पुरस्कृत किया गया। संस्था डायरेक्टर अशोक दीक्षित ने कहा जीवन बहुमूल्य है, वाहन चलाते समय छोटी-सी लापरवाही से गंभीर दुर्घटना घट सकती है। इसका खामियाजा पूरे परिवार को भुगतना पड़ सकता है। हेलमेट लगाकर वाहन चलाना चाहिए। शिक्षिका पूर्ति चापोरकर ने शिक्षक व छात्रों की तरफ से हेलमेट पहनकर वाहन चलाने के प्रति आश्वस्त किया। संचालन सुमन जोशी ने किया।
शील्ड और सर्टिफिकेट के साथ विजेता बच्चे।
awa_Deva hin_Deva hin_Deva